八達嶺

八達嶺係中國北京西北邊一座山，喺延慶區八達嶺鎮，高1015米，附近係萬里長城嘅居庸關。屬下嘅長城入口喺216省道嘅K66+840標記位。

佢係中國大陸開放得最早嘅長城，亦係明長城部份保護得最好兼最巴閉一橛。佢嘅關隘喺1504年起好，期間一直攞嚟做防敵用途，直到1953年先至對外向賓客開放。1961年被列入中華人民共和國第一批國家級文物；1982年重列入咗國家級重點風景名勝區；1991年俾聯合國教科文組織頒發咗人類文化遺產證書。喺2002年俾健力士世界紀錄大全列做「世界上接待遊客最多嘅景區」同埋「接待國家級元首最多嘅長城景區」；2007年重列埋入世界新七大奇跡之一同埋中國國家AAAAA級景區。

相

飛同開放時間
飛
全票￥40；￥35
半票￥20；￥17.5：學生／年紀≥60／6＜年紀≤18嘅細路／享受咗社會保障金啲公民
免票：殘疾人／身高≤1.2m嘅細路／年紀≤6嘅細路／年紀≥65／年紀≥70／退休人員／現役軍人
開放時間
每年4～10月：每日06:30～19:00
每年11月～第二年3月：每日07:00～18:00
喺長城頂入面，即使當日營業時間結束兼即將閂門時，啲工作人員唔會趕鴨噉趕旅客走。

前後關隘

北京嘅山
北京古蹟
類:延慶區
類:萬里長城
類:北京旅遊景點